Aby ste vedeli, toto je článok, nad ktorým som premýšľala už pár mesiacov. A toto je druhý (snáď aj posledný) pokus napísať ho. Skrátka všetko musí raz skončiť a výnimkou nie sú ani blogy.
Keď som si pred vyše 5(!!!) rokmi zakladala blog, ani sa mi nesnívalo, ako dlho bude súčasťou môjho života. Bol so mnou celú strednú, rok na vysokej, dva mesiace vo Švédsku...
Priniesol do môjho života toho tak veľa, že keby chcem všetko a všetkých vymenovať, boli by sme tu do zajtra. Nikdy som rozhodnutie založiť ho neoľutovala.
Žiaľ, robím to už veľmi dlho a už ma to nebaví a nenapĺňa tak ako kedysi. Minulý rok som zrecenzovala tak 3-5 kníh, ktoré neboli recenzáky, lebo sa mi proste nechcelo robiť niečo navyše, moje nápady ostali len ako koncepty (niekedy ani to nie). Skrátka, nútiť sa do toho nebudem, radšej sa sústredím na iné veci.
Tým nehovorím, že toto je zákonite posledný článok, ktorý sa na blogu kedy objaví. Môže byť, nemusí. Možno neodolám a trebárs si vypýtam niečo na recenziu, keď to budem veľmi, veľmi chcieť. Možno po nejakej dobe budem mať chuť sa k tomu vrátiť, to fakt netuším.
Zatiaľ sa plánujem realizovať na Facebookovej stránke a Goodreads, takže ak ma tam zatiaľ nesledujem, odporúčam to napraviť :)
Všetkým veľmi pekne ďakujem za obrovskú podporu počas tých rokov, veľmi si to vážim ❤
(Inak, na (do)vysvetlenie názvu - kamarátka povedala, že sa zrejme blíži koniec sveta, keď MNE sa už nechce blogovať. Ak sa tak stane, vzdávam sa všetkej zodpovednosti.)